NYHEDSBREV JUNI 2022 – Baunevangen.

Kære forældre

Sommer og temaer

Så kom sommeren til Baunevangen, og snart nærmer sommerferien sig også. I sommerferien vil vi arbejde med temauger i ugerne 27-28-29. Personalet melder nærmere ud når vi nærmer os, om hvilke temaer vi arbejder med, og hvordan afdelingerne vælger at udfolde de enkelte temaer. Hold jer opdateret på AULA.

Drikkedunke i Baunevangen

I Baunevangen skal dit barn hver dag have en ren og fyldt drikkedunk med. I drikkedunken skal der være koldt vand. Koldt vand er en god måde at få slukket tørsten på, ikke mindst når det bliver varmere i vejret. Dit barns drikkedunk må ikke indeholde saftevand (hverken med eller uden sukker).

I kan læse mere om børn og sunde drikkevaner på [www.sst.dk/udgivelser/2004/hvad-skal-dit-barn-drikke](http://www.sst.dk/udgivelser/2004/hvad-skal-dit-barn-drikke)

Godmorgen og farvel

Vi oplever ind i mellem, at der er forældre, som ikke får sagt godmorgen og farvel til personalet, når barnet afleveres og hentes. For jeres barns sikkerhed er det vigtigt, at I som forældre er i kontakt med personalet, både ved aflevering og afhentning.

Personalenyt

På ledelsesfronten er Katja startet (1.juni), som daglig leder i stedet for Anja. Anja har efter eget ønske valgt at gå ind i en stilling som inklusionspædagog her i Baunevangen.

Sanne har valgt at opsige sin stilling, og dermed stopper Skovbanden også d.30.juni 2022. Mette (skovbande) skal fra 1.juli ind og være på Mælkebøttestuen i stedet for Kia. Kia skal i stedet ind og være fast pædagog hos Pindsvinene sammen med Fie og Dorthe.

I køkkenet har vi sagt farvel til Anne Lise, som er gået på pension. I Anne Lises stilling har vi ansat Pernille.

Vi har sagt farvel til vores to studerende (Amanda og Laura) og sagt velkommen til vores to nye studerende Mads og Monique. Mads er startet hos Hjortene og Monique er startet hos Rødderne i afdeling Skoven